A4-0064/95

Ψήφισμα σχετικά με τις κατευθυντήριες γραμμές για τη διαδικασία του προϋπολογισμού 1996, Τμήμα ΙΙΙ - Επιτροπή

Το Eυρωπαϊκό Κοινοβούλιο,

- έχοντας υπόψη τη βελτίωση της γενικής οικονομικής κατάστασης στην Ευρωπαϊκή Ένωση το 1995 σε σχέση με τα προηγούμενα τρία έτη,

- έχοντας υπόψη τη Διακυβερνητική Διάσκεψη του 1996 που προβλέπεται από την Συνθήκη του Μάαστριχτ,

- έχοντας υπόψη ότι το Eυρωπαϊκό Κοινοβούλιο εξελέγη τον Ιούνιο 1994 με εντολή έως τον Ιούνιο του 1999,

- έχοντας υπόψη ότι η πρόσφατα εγκατασταθείσα Ευρωπαϊκή Επιτροπή, επικυρώθηκε από το Eυρωπαϊκό Κοινοβούλιο 18ης Ιανουαρίου 1995 (( ΣΠ της ημερομηνίας αυτής, Μέρος ΙΙ, σημείο 1)),

- έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 1993 (( ΕΕ C 327 της 24.11.1994)),

- έχοντας υπόψη τις δημοσιονομικές προοπτικές που συμφωνήθηκαν στο πλαίσιο της Διοργανικής Συμφωνίας της 29ης Οκτωβρίου 1993, για τη δημοσιονομική πειθαρχία και τη βελτίωση της διαδικασίας του προϋπολογισμού (( ΕΕ C 331 της 07.12.1993, σ. 1)),

- έχοντας υπόψη την έκθεση της Επιτροπής Προϋπολογισμών (A4-0064/95),

Α. εκτιμώντας ότι οι αρχές που αναφέρονται στη Συνθήκη του Μάαστριχτ πρέπει να τηρούνται όσον αφορά τα δημοσιονομικά θέματα,

B. εκτιμώντας ότι τα θεσμικά όργανα της Ευρωπαϊκής Ένωσης πρέπει να αξιοποιούν τους υφιστάμενους πόρους και να στοχεύουν στην καλύτερη δυνατή σχέση αξίας-τιμής,

Γ. εκτιμώντας ότι οι Ευρωπαίοι πολίτες επιθυμούν να συμμετέχουν περισσότερο στα προγράμματα της ΕΕ,

Δ. εκτιμώντας ότι είναι μεγάλη ανάγκη να θεωρείται ότι η ΕΕ εργάζεται αποτελεσματικότερα και δημοκρατικότερα και με μεγαλύτερη διαφάνεια προς το συμφέρον των πολιτών της,

ΓΕΝΙΚΕΣ ΔΙΑΤΑΞΕΙΣ

1. προτρέπει τα κράτη μέλη τα οποία δεν έχουν επικυρώσει την Απόφαση σχετικά με ίδιους πόρους, να το πράξουν το συντομότερο δυνατό, ώστε να αποφευχθούν επικίνδυνες αβεβαιότητες όσον αφορά τον προϋπολογισμό[semigr ]

2. εκφράζει την αποφασιστικότητά του να εξασφαλίσει ότι θα ικανοποιηθούν όλα τα αιτήματα ενημέρωσης, που έγιναν κατά τη διάρκεια της διαδικασίας του προϋπολογισμού 1995, ειδικότερα στο πλαίσιο της ελευθέρωσης κεφαλαίων από το αποθεματικό στο οποίο βρίσκονται επί του παρόντος περίπου 600 εκατ. Ecu[semigr ]

3. επιμένει όπως οι κοινοτικές πιστώσεις εξακολουθήσουν να είναι κατά το δυνατό συμπληρωματικές και όχι ανταγωνιστικές προς τις πιστώσεις των εθνικών προϋπολογισμών[semigr ] σημειώνει ότι οι περιπτώσεις απάτης που αποκαλύφθηκαν στην πρόσφατη έκθεση του Ελεγκτικού Συνεδρίου ανήκουν σχεδόν αποκλειστικά στον τομέα των υποχρεωτικών δαπανών, δηλαδή είναι υπό τον έλεγχο του Συμβουλίου[semigr ] φρονεί ότι τα κονδύλια στο ΕΤΑ και στην ΕΚΑΧ θα ερμηνεύονται καλύτερα εφ' όσον συμπεριληφθούν πλήρως στον προϋπολογισμό (SEC(94)0640 της 6ης Ιουνίου 1994 σχετικά με το ΕΤΑ)[semigr ]

4. επιδοκιμάζει την πρόσφατη δράση της Επιτροπής να ενισχύσει την UCLAF, πράγμα που αποτελούσε σταθερό αίτημα του Ευρωπαϊκού Κοινοβουλίου[semigr ] είναι της γνώμης ότι χρειάζεται περαιτέρω ενίσχυση αυτής της μονάδας, σε συνεργασία με τις αρχές των κρατών μελών, για να εξασφαλισθεί ο αποτελεσματικός συντονισμός μεταξύ της Επιτροπής και των εθνικών κυβερνήσεων ως προς τον έλεγχο των δαπανόμενων κονδυλίων[semigr ] επιμένει ότι πρέπει να τεθεί σε εφαρμογή ένας αποτελεσματικότερος βαθμός προστασίας των οικονομικών συμφερόντων της Κοινότητας και να εξασφαλισθούν πρόσθετοι πόροι για αυτό το σκοπό[semigr ]

5. προτίθεται να βελτιώσει τον μηχανισμό, σύμφωνα με τον οποίο η εκτέλεση του προϋπολογισμού 1995 θα τονίσει τους τομείς αδυναμίας στη χρήση των πιστώσεων του παρόντος προϋπολογισμού, τονίζοντας περισσότερο την ποιότητα παρά την ποσότητα της δαπάνης, έτσι ώστε να συνεκτιμηθούν στην πρώτη ανάγνωση του προϋπολογισμού 1996 αυτές οι πληροφορίες, στο πλαίσιο της διαδικασίας Notenboom-Bourlanges, στις 30 Ιουνίου 1995[semigr ] υπενθυμίζει την υποχρέωση της Επιτροπής να υποβάλλει δημοσιονομική δήλωση με κάθε πρόταση[semigr ]

6. προτίθεται να αναζητήσει τον καθορισμό αποδοτικών μέτρων για να δώσει στην ΕΕ μία φιλικότερη εικόνα έναντι του Ευρωπαίου καταναλωτή[semigr ]

7. επιμένει ότι πρέπει να υπάρχει μεγαλύτερη διαφάνεια κατά τη διαδικασία λήψης αποφάσεων στο πλαίσιο του συμβουλίου υπουργών[semigr ] για το σκοπό αυτό, ζητεί όπως διεξαχθούν δημοσία οι συνεδριάσεις του Ευρωπαϊκού Κοινοβουλίου και του Συμβουλίου τον Ιούλιο και το Νοέμβριο στο πλαίσιο της διαδικασίας διαβουλεύσεων[semigr ]

8. ζητεί όπως η Επιτροπή, μέσω της εφαρμογής της αρχής της αειφόρου ανάπτυξης, συμπεριλάβει την περιβαλλοντική προστασία στις κοινοτικές πολιτικές, προκειμένου να λαμβάνονται υπόψη οι επιπτώσεις κοινοτικών δράσεων στο περιβάλλον, πριν από τη χορήγηση οιασδήποτε πιστώσεως[semigr ]

9. είναι της γνώμης ότι η Επιτροπή οφείλει να παράσχει πληροφορίες όσο το δυνατό συντομότερα σχετικά με την εκτίμηση του κόστους διεύρυνσης της ΕΕ προς την Κεντρική Ευρώπη, συμπεριλαμβανομένων και των αναγκαίων προσπαθειών εκ μέρους της Ένωσης για την προσαρμογή των υποψηφίων κρατών μελών στις κοινοτικές πολιτικές[semigr ]

10. ανησυχώντας σοβαρά ότι χρειάζεται να ενημερώνονται δεόντως οι Ευρωπαίοι πολίτες σχετικά με τις πολιτικές της ΕΕ, καλεί την Επιτροπή να εισαγάγει ριζική αναδιάρθρωση της πολιτικής ενημέρωσης, σε συνδυασμό με άλλα ευρωπαϊκά Θεσμικά Όργανα[semigr ] προτείνει στις υπηρεσίες της Επιτροπής και του Ευρωπαϊκού Κοινοβουλίου να εφαρμόσουν από κοινού ευρύ πεδίο συνεργασίας[semigr ] δηλώνει την πρόθεσή του να προβεί σε ανασκόπηση των αποτελεσμάτων αυτών των εργασιών πριν τις 30 Σεπτεμβρίου 1995, δηλαδή πριν να λάβει την απόφασή του σχετικά με την πρώτη ανάγνωση του προϋπολογισμού 1996[semigr ]

ΚΑΤΗΓΟΡΙΑ 1 - ΓΕΩΡΓΙΑ

11. καλεί την Επιτροπή, χρησιμοποιώντας τη σχετική αρμοδιότητά της, να αποσύρει πιστώσεις από εκεί που έχει γίνει σαφής και κατάφωρη κατάχρηση πιστώσεων σε ένα συγκεκριμένο τομέα πολιτικής, αξιοποιώντας τις νέες διαδικασίες που συμφωνήθηκαν για την εφαρμογή της δημοσιονομικής πειθαρχίας, όπως ορίζεται στο άρθρο 13 της Απόφασης του Συμβουλίου 94/729/ΕΚ ((ΕΕ L 293 της 12.11.1994, σ.14))[semigr ]

12. καλεί την Επιτροπή να επιμείνει σταθερά στα κριτήρια που έχουν καθορισθεί όσον αφορά την εκκαθάριση λογαριασμών[semigr ] καταδικάζει την αδυναμία του Συμβουλίου για την αποφυγή της αυστηρής εφαρμογής τέτοιων κανονισμών[semigr ] φρονεί ότι τέτοια ποσά θα πρέπει να αφαιρούνται πλήρως από μελλοντικές πιστώσεις που πρέπει να καταβληθούν στην ενδιαφερόμενη χώρα[semigr ] προτρέπει το Συμβούλιο να ενισχύσει τους ελέγχους σε εκείνα τα κράτη μέλη που αποδεικνύονται τα πλέον αδύναμα, σε στενή συνεργασία με την Επιτροπή[semigr ]

13. ζητεί από την Επιτροπή να προβεί σε εκτίμηση των δημοσιονομικών επιπτώσεων για την περίοδο 1996 - 2001 από τις λεγόμενες μεταρρυθμίσεις Macsharry σε ό,τι αφορά το αγροτικό εισόδημα που δεν θα υποστηρίζεται πλέον μόνον μέσω των αγροτικών τιμών και της κοινοτικής προτίμησης, αλλά και με άμεση ενίσχυσή του [semigr ]

ΚΑΤΗΓΟΡΙΑ 2 - ΔΙΑΡΘΡΩΤΙΚΑ ΤΑΜΕΙΑ

14. εκφράζει τη συνεχή του ανησυχία για τα ανίσχυρα συστήματα παράδοσης σε ορισμένα κράτη μέλη, ειδικότερα ως προς τον Στόχο 1[semigr ] καλεί επομένως την Επιτροπή να εισαγάγει καλύτερους όρους διαφάνειας σε ό,τι αφορά την εκτέλεση των πιστώσεων των Διαρθρωτικών Ταμείων, και ειδικότερα του Κοινωνικού Ταμείου[semigr ]

15. ζητεί από την Επιτροπή να υποβάλει προτάσεις για να ευθυγραμμίσει τη λειτουργία των διαρθρωτικών ταμείων με τα συμπεράσματα της Διάσκεψης Κορυφής του Έσσεν όσον αφορά την ανταγωνιστικότητα, την ανάπτυξη και τις θέσεις απασχόλησης[semigr ]

16. εκτιμά υπ' αυτήν την έννοια ότι η Επιτροπή θα πρέπει να ενθαρρύνει, κάθε φορά που αυτό είναι δυνατόν, τη συμμετοχή του ιδιωτικού τομέα στα έργα που πραγματοποιούνται στο πλαίσιο των ταμείων[semigr ]

17. καλεί την Επιτροπή να προτείνει ένα αυξημένο επίπεδο επιθεωρητών αλιείας για τον έλεγχο της συμφωνίας του Δεκεμβρίου 1994, λαμβάνοντας υπόψη την ανάγκη καθησυχασμού των πολιτών της ΕΕ ότι τα ληφθέντα μέτρα θα εφαρμοσθούν αποτελεσματικά[semigr ] αναγνωρίζει ότι η κύρια προσπάθεια θα πρέπει να έχει ως στόχο την προσαρμογή της αλιευτικής ικανότητας του στόλου στους υπάρχοντες αλιευτικούς πόρους μέσα στα κοινοτικά ύδατα[semigr ]

ΚΑΤΗΓΟΡΙΑ 3 - ΕΣΩΤΕΡΙΚΕΣ ΠΟΛΙΤΙΚΕΣ

18. υπενθυμίζει ότι τα πρόσφατα έτη έχουν μειωθεί στο γενικό προϋπολογισμό, σε σχετικές τιμές, οι πιστώσεις για κοινωνικές ενέργειες, συμπεριλαμβανομένου του κοινωνικού διαλόγου[semigr ] καλεί την Επιτροπή να διατηρήσει αυτές τις πιστώσεις για την εν λόγω πολιτική στο πλαίσιο του αγώνα κατά της ανεργίας[semigr ]

19. ζητεί από την Επιτροπή να υποβάλει τις αναγκαίες προτάσεις σχετικά με μία κοινή πολιτική μεταφορών και τα Διευρωπαϊκά Δίκτυα, λαμβάνοντας υπόψη τα συμπεράσματα του Ευρωπαϊκού Συμβουλίου του Έσσεν[semigr ]

20. καλεί την Επιτροπή να ενισχύσει τη δράση της στους τομείς της παιδείας, της κατάρτισης και του πολιτισμού, εξασφαλίζοντας την ποικιλομορφία του ευρωπαϊκού πολιτισμού[semigr ] φρονεί ότι θα πρέπει να σημειωθεί πρόοδος στους τομείς της αδελφοποίησης, της αρχιτεκτονικής κληρονομιάς και των μορφωτικών ανταλλαγών με τρίτες χώρες[semigr ]

ΚΑΤΗΓΟΡΙΑ 4 - ΕΞΩΤΕΡΙΚΕΣ ΠΟΛΙΤΙΚΕΣ

21. καλεί την Επιτροπή να εδραιώσει προτεραιότητες στις εξωτερικές της πολιτικές, ιδίως με στόχο την αποτελεσματική χρησιμοποίηση πιστώσεων στην Κεντρική και Ανατολική Ευρώπη και τις χώρες της Μεσογείου, επί τη βάσει δεόντως προετοιμασθέντων, ειδικών προγραμμάτων[semigr ] πάντως τέτοιες προτεραιότητες θα πρέπει να επιτρέπουν μία αποτελεσματική δέσμευση για την επιδίωξη των συμφερόντων της ΕΕ σε παγκόσμιο επίπεδο[semigr ] είναι πεπεισμένο ότι η υλοποίηση νέων μέτρων δεν είναι δυνατή χωρίς τη διάθεση νέων πόρων από τον προϋπολογισμό[semigr ]

22. φρονεί, ειδικότερα, ότι θα πρέπει να προβλεφθούν αυξημένες πιστώσεις στο πλαίσιο του προγράμματος PHARE για εκείνες τις χώρες, οι οποίες ενδέχεται να καταστούν μέλη της ΕΕ στο άμεσο μέλλον, ιδιαίτερα, ενισχύοντας τις δημοκρατικές δομές τους[semigr ] περαιτέρω ζητεί την ενθάρρυνση μεγαλύτερης περιφερειακής δράσης μεταξύ αυτών για την προώθηση της σταθερότητας[semigr ] και καλεί την Επιτροπή - στο πλαίσιο των προγραμμάτων TACIS και INTERREG - να χορηγήσει συνδυασμένη χρηματοδότηση σε προγράμματα για τις περιοχές που συνορεύουν με την ΕΕ[semigr ]

23. επιμένει να διατηρηθεί χωριστό κεφάλαιο στον προϋπολογισμό για την Κοινή Εξωτερική Πολιτική και Πολιτική Ασφάλειας[semigr ] είναι της γνώμης ότι θα πρέπει να ενθαρρυνθεί η κοινή δράση για την ενίσχυση της σταθερότητας στην Κεντρική και την Ανατολική Ευρώπη, καθώς και στις βαλκανικές χώρες[semigr ]

24. πιστεύει ότι θα πρέπει να υπάρξει συνεχής χρηματοπιστωτική δέσμευση όσον αφορά τη σταθερότητα και την οικονομική αναγέννηση της Νότιας Αφρικής[semigr ]

ΚΑΤΗΓΟΡΙΑ 5 - ΔΑΠΑΝΕΣ ΔΙΟΙΚΗΤΙΚΗΣ ΛΕΙΤΟΥΡΓΙΑΣ

25. ενθαρρύνει τη διεύρυνση της διοργανικής συνεργασίας, με ειδικό ενδιαφέρον για το Κέντρο Μετάφρασης που προτάθηκε από το Ευρωπαϊκό Συμβούλιο στο Εδιμβούργο 1992[semigr ] μία τέτοια συνεργασία θα μπορούσε επίσης να προβλεφθεί για την πρόσληψη και την κατάρτιση νέων υπαλλήλων για κοινοτικές θέσεις εργασίας, συμπεριλαμβανομένων εκείνων από την Κεντρική και την Ανατολική Ευρώπη[semigr ]

26. ανησυχώντας βαθιά για τις πολιτικές πρόσληψης υπαλλήλων στα θεσμικά όργανα την προσεχή πενταετία και ειδικότερα για την ανάγκη «dιgagement» εντός των άλλων κοινοτικών οργάνων εκτός της Επιτροπής[semigr ] ζητεί προτάσεις επί του θέματος αυτού[semigr ] αναγνωρίζει την ανάγκη για τεχνικούς του λογιστικού τομέα προκειμένου να διεκπεραιώνουν θέματα δημοσιονομικής διαχείρισης[semigr ]

27. εκφράζει την αποφασιστικότητά του να διευκρινίσει τη θέση του για ορισμένα θέματα που προβλήθηκαν στις 21 Απριλίου 1994 σχετικά με την πολιτική για το προσωπικό των κοινοτικών οργάνων (( ΕΕ C 128 της 09.05.1994, σ. 366)) και ειδικότερα:

- Αξιολόγηση των προβλεπομένων μέτρων ιδιωτικοποίησης[semigr ]

- Ο ρόλος των προσωρινών υπαλλήλων (συμπεριλαμβανομένης εκτίμησης της ανάγκης για την πρόσληψη εθνικών εμπειρογνωμόνων σε ιδιαίτερους τομείς)[semigr ]

- Τακτική αξιολόγηση του προσωπικού κάθε δυόμισυ έτη[semigr ]

28. ελπίζει ότι η Επιτροπή θα παρουσιάσει, το συντομότερο δυνατόν, ένα έγγραφο ανάλυσης σχετικά με τις πιθανές μεσοπρόθεσμες αλλαγές στην οργανωτική της διάρθρωση[semigr ]

29. καλεί την Επιτροπή να ενσωματώσει τις παρούσες κατευθυντήριες γραμμές στο Προσχέδιο Προϋπολογισμού 1996.

30. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.